AD10-8+-+Gruppe+3

=AD opgave 1008: Peter, Christopher Lasse og Maria= =Diamantmodellen=

Ud fra et rent historisk synspunkt giver denne aktivitet indsigt i Danmarks historie, indsigt i Danmarks overgang fra Asa-tro til Kristendom, og ikke mindst indsigt i Danmarks tidligste skriftkilder. Denne aktivitet skal bruges som en introduktion til viderearbejde med Jellingestenen, Asa-tro (kristendomskundskab) og vikingetiden. Den danske folkeskole og hele det danske samfund, samt det globale samfund, er ved at ændre sig. Den digitale verden har større indflydelse på vores hverdag, og derfor er det vigtigt, at eleverne helt fra indskolingen af får ordentlig hjælp og vejledning til håndtering og brug af disse digitale midler. Formålet med denne aktivitet er, at eleverne lærer at blive fortrolige med digitale lærermidler, såsom tablets og smartphones.
 * Mål og formål **

Eleverne skal gennem en sjov aktivitet lære at bruge QR- scanninger, som bruges til at skabe kendskab til Asa-tro. Ved brug af disse QR- koder kan eleverne se både film og billeder direkte fra internettet uden at bruge kostbar tid på at søge på irrelevante hjemmesider. Dette kan være nødvendigt, da læreren ikke kan forvente at eleverne i indskolingen har den kildekritiske sans der skal til for at navigere rundt på internettet.
 * Indhold **

Eleverne bliver i grupper sendt ud på et O-løb, hvor hver gruppe bliver udstyret med enten en tablet eller en smartphone. Derudover får de også et kort, der giver et overblik over posterne. For at stimulere elevernes motivation, kan et konkurrenceelement implementeres. Hvem kommer hurtigst rundt, og har flest rigtige svar.
 * Form **

Lærerens rolle er primært nødvendig i forberedelsesprocessen, hvor der skal laves QR-koder, findes materiale/udstyr og sætte poster op. Læren står for at danne grupperne, for at det bliver en fair konkurrence. Derudover skal læreren kunne formidle rammerne for aktiviteten, så der ikke opstår forvirring undervejs. Elevernes rolle er her at tilegne sig viden, samt at kunne indgå i et gruppesamarbejde. Dette skal bruges til videre arbejde med emnet.
 * Lærer/elev **

Læreren kan møde udfordringer i form af manglende ressourcer(tablets, smartphones) samt tilgængeligt trådløst netværk. O-løbet tager form ud fra de fysiske rammer skolen tilbyder, indendørs såvel som udendørs. Dog skal læreren være bevidst om, at posterne er opsat indenfor netværkets rækkevidde.
 * Institution/rammer **

Da denne aktivitet udelukkende er en introduktion til forløbet, som varer to lektioner, er det svært at evaluere på elevernes indlæring undervejs. Efter aktiviteten skal eleverne kunne anvende QR-scanninger, og der vil kunne evalueres på, hvorvidt dette er opnået.
 * Evaluering **

=Lærervejledning=

En QR-kode er en to-dimensionel stregkode, som kan scannes med smartphones og tablets. Scanningens formål er, at man nemt og hurtigt kan viderestilles til det link QR-koden er forbundet til, så man på den måde kan bruge QR-koder til at vise billeder lige såvel som video og tekst. Til vores O-løb har vi lavet QR-koder, der er forbundet til henholdsvis YouTube-videoer og billeder. Til at lave QR-koderne har vi brugt hjemmesiden [|www.qr-koder.dk]. Her bliver man på en brugervenlig måde vejledt til hvordan man laver QR-koder. Vigtigt er det dog at nævne, at vil man lave en QR-kode, der er forbundet et billede, skal man sikrer sig, at den hjemmeside man bruger til at linke billedet er tilgængeligt for alle. Følgende hjemmeside kan med fordel anvendes til dette formål [|www.imageshack.us].

g. Forskellige måder at organisere undervisning af elever og læreres arbejde på, herunder brugen af it som arbejds- og kommunikationsredskab. h. At samarbejde med kolleger om at udarbejde fælles faglige og pædagogiske mål, fælles indhold og fælles former for undervisningen af elever.
 * Klassetrin: Indskolingen. 1-3 klasse.
 * Fag: Historie
 * Fagligt indhold: Kendskab til digitale medier, forståelse for udvikling og sammenhænge i et historisk perspektiv.
 * Formål CKF’er/fællesmål:
 * CKF: **

- Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at karakterisere sammenhænge mellem historiske begivenheder og den tid, som de foregår i. - Undervisningen skal lede frem mod, at eleverne har tilegnet sig kundskaber og færdigheder i fagets kanonpunkter og kronologien heri.
 * Fællesmål for historie: **


 * Teknisk platform: Smartphones og tablets.